text: Møgeltønder har ondt i selvforståelsen
  26 september 2010 kl. 09.25
  Dobbeltdrabet på 68-årige Elke Mamsen og hendes 42-årige søn Hans har gjort ondt i selvforståelsen i den hyggelige marskby Møgeltønder.
  Normalt forbindes byen med royale personer - kongelige begivenheder og idyl.
  Men pludselig er byen overalt i landet i den seneste uge blevet kendt for det uhyggelige dobbelt-drab, som oven i købet er begået af en lokal mand fra byen.
  Et kig i kriminalstatistikken viser da også, at Møgeltønder - indtil for en uge siden - var et af de fredeligste steder i landet.
  De seneste tre år har der været ET indbrud i byen - der har ikke været et eneste tilfælde af vold og der har heller ikke været et eneste røveri.
  Se og hør i TV SYD søndag, hvad sagen har gjort ved Møgeltønder og dens indbyggere.
  Vi ser tilbage på en uge, som har været et mareridt for de lokale.
  TV SYD søndag kl. 19.30
  